  Виталий Пронин Ижын трамваез нуллӥсь водительёс куспын ӵошатскон ортчиз. Вожвылъяськонэ пыриськиз 12 егит специалист. Ӵошатсконын егит специалистъёс трамваен ворттылыны быгатэмзэс возьматӥзы на.Конкурсэ вуэмъёслы шуд сӥзизы Иж городлэн йырыз Юрий Тюрин, транспортъя но сюрес хозяйствоя министрлэсь ужзэ быдэсъясь Алексей Горбачёв.Ужрад кыстӥськиз быдэс нунал. Дунъясьёс нырысь ик водительёслэсь тодон-валанъёссэс бугыръязы: макем ӟеч тодо соос сюрес вылын мынон-ветлон правилоосты. Собере трамвай котыре кыстӥськизы. Водительёс валэктӥзы, кыӵе корт ёзъёс шаплы тӥяськыны быгато, кызьы соосты тупатоно. Ӵошатсконын егит специалистъёс трамваен ворттылыны быгатэмзэс возьматӥзы на. Дунъясьёс тазэ тужгес пыр-поч учкизы. Угось берло аръёсы Ижын трамвайёс рельсаосысь ӵем поталляны кутскизы.Вормисьлэн нимыз матысь дыре тодмо луоз. Солы шуд усёз Нижний Новгородын ортчись ӵошатсконын Ижлэсь данзэ утьыны. Отчы пыриськозы ини Россиысь вань улосъёс.Ольга Корепанова Туспуктэм: ижгэт.рф  